Derek Daschke

**Derek Daschke** (s. 6. tammikuuta 1998 Troy, Michigan, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Rauman Lukossa.

## Ura
### Seuraura
#### Juniori- ja yliopistovuodet
Daschke pelasi kaudella 2013–2014 kotikaupungissaan Michiganin Troyssa Oakland Jr. Grizzliesin junioreissa. Hän voitti tehoilla 8+22=30 T1EHL 16U-sarjan puolustajien pistepörssin. Guelph Storm varasi Daschken 200. pelaajana OHL:n varaustilaisuudessa 2014. Hän ei kuitenkaan koskaan siirtynyt CHL:ään, jotta hän voisi pelata myöhemmin Yhdysvaltain yliopistosarjoissa. Daschke siirtyi kaudeksi 2014–2015 USHL-junioriliigan Cedar Rapids RoughRidersiin. Kesken kauden 2015–2016, lokakuussa 2015 seura kauppasi hänet Muskegon Lumberjacksiin myöhemmin päätettävää korvausta vastaan. Daschke pelasi kauden aikana sekä USA Hockey All-American Gamessa että USHL:n tähdistöottelussa. Häntä ei kuitenkaan .

Kesken kauden 2016–2017, marraskuussa 2016 Lumberjacks kauppasi Daschken Chicago Steeliin vaihdossa hyökkääjä Mikael Hakkaraiseen. Hän voitti kauden päätteeksi Clark Cupin. Kaudella 2017–2018 Daschke toimi Steelin kapteenina. Hän voitti joukkueen sisäisen tehotilaston lukemalla +10.

Vuosina 2018–2022 Daschke kävi Miamin yliopistoa Ohiossa. *Freshman-vuotenaan* 2018–2019 hän oli tehoilla 6+16=22 joukkueensa tehokkain puolustaja ja kolmanneksi paras pistemies sekä jakoi sisäisen syöttöpörssin voiton Josh Melnickin kanssa. *Sophomore-vuotenaan* 2019–2020 Daschke oli Miamin tehokkain puolustaja tehoilla 10+13=23. Koronavirusrajoitusten lyhentämällä *Junior-vuotenaan* 2020–2021 hän nousi joukkueen varakapteeniksi ja oli Miamin tehokkain puolustaja tehtyään 23 ottelussa tehot 4+8=12. *Senior-vuotenaan* 2021–2022 Daschke nousi joukkueen kapteeniksi. Hän voitti Miamin sisäisen piste- ja syöttöpörssin tehoilla 4+24=28. Kaudeksi 2022–2023 Daschke sai siirron Minnesotan yliopistoon Duluthissa.

#### Ammattilaisura
Viimeisen yliopistokautensa päätteeksi maaliskuussa 2023 Daschke teki loppukauden 2022–2023 kattavan sopimuksen ECHL-joukkue Toledo Walleyen kanssa. Hän pelasi siellä kymmenen runkosarjaottelua tehopistein 1+6=7 ja kolme pudotuspeliottelua tehden kaksi syöttöpistettä. Elokuussa 2023 Daschke teki vuoden mittaisen AHL-sopimuksen Abbotsford Canucksin kanssa. Hän pelasi kauden 2023–2024 kuitenkin kokonaan ECHL-joukkue Kalamazoo Wingsin vahvuudessa. Daschke teki runkosarjassa 72 ottelussa tehot 16+22=38, joilla hän oli joukkueen tehokkain puolustaja. Pudotuspeleissä Daschke pelasi neljä ottelua ilman tehopisteitä.

Lokakuussa 2024 Daschke teki vuoden mittaisen ja kaksisuuntaisen AHL-sopimuksen Colorado Eaglesin kanssa. Hän pelasi kauden 2024–2025 kokonaan ECHL-joukkue Utah Grizzliesissa. Daschke voitti pelipaikastaan huolimatta joukkueen sisäisen piste- ja syöttöpörssin tehtyään 65 runkosarjaottelussa tehot 17+39=56. Hän sijoittui koko liigan puolustajien maalipörssissä toiseksi edellään vain Cincinnati Cyclonesin Chas Sharpe sekä puolustajien pistepörssissä kolmanneksi edellään Worcester Railersin Connor Welsh ja Idaho Steelheadsin Matt Register. Daschke valittiin kauden päätteeksi ECHL:n ensimmäiseen tähdistökentälliseen.

Daschke teki heinäkuussa 2025 vuoden mittaisen AHL-sopimuksen Abbotsford Canucksin kanssa. Joulukuussa hänet lähetettiin ECHL-joukkue Kalomazoo Wingsin vahvuuteen. Daschke pelasi AHL:ssä 13 ottelua tehden yhden syöttöpisteen ja ECHL:ssä yhdeksän ottelua tehopistein 5+3=8, kunnes helmikuussa 2026 hän siirtyi loppukauden 2025–2026 kattavalla sopimuksella SM-liigajoukkue Rauman Lukkoon.

## Tilastot

## Lähteet
*
*
*

### Viitteet